open-index/open-wikipedia-markdown huggingface dataset:
Georgiansk arkitektur

**Georgiansk arkitektur** er i Storbritannia og andre engelsktalende land betegnelsen på byggeskikken i perioden mellom 1720 og 1830, dvs. i kongene Georg I til Georg IVs regjeringstid. Stilen etterfulgte den engelske barokken. Betegnelsen dekker i virkeligheten flere påfølgende og gjensidig overlappende perioder, som palladiansk arkitektur, rokokko og nyklassisisme.

Georgiansk arkitektur kjennetegnes av proporsjon og balanse; forholdet mellom høyde og bredde i bygningskropper og -elementer bestemmes av enkle matematiske forholdstall, det legges vekt på symmetri, og klassiske regler overholdes. Rekker av hus med like fasader mot gata preger byplanlegginga. Georgiansk stil hører til den klassiske orden, med et repertoar av dekorative elementer henta fra antikkens Hellas og Roma.

Stilen var like godt tilpassa stein som tegl; vanligvis ble det brukt rød tegl til veggene, kontrastert med gul i vindusomramminger og gesimser. Inngangen er gjerne framheva med en portiko.
 
## Litteratur
* Curl, James Stevens (2011): *Georgian Architecture in the British Isles, 1714-1830*, 2. utg., English Heritage
* Hussey, Christopher (1986): *Early Georgian Houses, Mid-Georgian Houses, Late Georgian House*, nyutgivelse, Antique Collectors Club.
* Summerson, John (1945): *Georgian London*, Paul Mellon Centre BA, Revidert utg. 2003.

## Eksterne lenker
*
Bedford Square

** Bedford Square** er en plass i strøket Bloomsbury sentralt i London. Husene rundt plassen er bygd i perioden 1775 til 1783, og regnes som et høydepunkt av georgiansk arkitektur i London. De fleste av de tidligere bolighusene er i dag omgjort til kontorer. Mange av bygningene rundt plassen har høyeste fredningsklasse. Plassen har navn etter familien Russell, hertuger av Bedford, som var de største grunneierne i Bloomsbury.

Følgende institusjoner er å finne på Bedford Square:
*Nr. 6: New York Universitys London-avdeling.
*Nr. 16: Paul Mellon Centre for Studies in British Art.
*Nr. 29: Den tyrkisk-kypriotiske republikkens London-kontor.
*Nr. 36: Architectural Association School of Architecture.
*Nr. 50 og 51: London School of Hygiene and Tropical Medicine.
Nr. 6 var tidligere Lord Chancellors residens.
Mattis (kortspill)

**Mattis** er et kortspill som foregår i to runder, med to til seks deltakere.

## Innledende runde
I den innledende runden skal hver spiller til enhver tid ha tre kort for hånden. Det trekkes fra bunken med resten av kortene i, for å sikre seg dette. 

Det gjelder i denne runden å trekke inn kort som egner seg best mulig til å spille med i den andre runden. Spilleren med høyeste kortet tar inn kortene til medspillerne, med mindre det er noen som legger utpå like kort. Da kjempes det disse imellom, til det til slutt er en av dem som legger på et høyere kort enn den andre. 

Siste kortet fra trekkebunken, skal ikke trekkes inn for hånden, dette er trumf. 

Når første runden er over, tar den heldige vinneren av trumfkortet opp dette, og viser det til de andre. (Trumf går her på sort, ala hjerter, kløver, etc.) 

Om noen ikke har fått seg kort første runden, blir de «bordmattis» (også kalt «blodmattis», «blåmattis» eller «brentmattis»).  Det er ugunstig å bli «bordmattis», da man stiller uten kort til andre runde.  Noen varianter straffer «bordmattis» ytterligere ved at de får alle kortene mellom 2 og 5 av motspillerne før andre runde.

## Andre runde
Andre runde starter med at den som fikk trumfkortet, begynner å legge. Det er nå om å gjøre å kvitte seg med kortene man har trukket inn i løpet av runde 1. Det gjøres ved at man hele tiden må legge på høyere kort, i samme farge som blir lagt i bordet. Har man ikke høyere, kan man bruke trumf. Har man hverken høyere, eller trumf, må man trekke inn den nederste hånden som er lagt i bordet. Dersom «bordmattis» begynner uten kort må de først trekke inn kort og så kvitte seg med dem før de regnes som ferdig.

Mange spiller andre runde slik at det er lov å legge serier på to kort eller flere, men det forekommer også at regelen er slik at at det bare er lov å legge enkeltkort. Den som blir først ferdig vinner.

Taperen av spillet er «Mattis», og må stokke og dele ut bunken til neste spill.

## Variasjoner

* I tilfeller der det blir lagt ut like kort i forskjellige verdier kan regelen "flest, høyest" brukes for å avgjøre hvem som skal kjempe. For eksempel vil 3 stk 2-ere kjempe selv om det også ligger 2 stk konger på bordet.
* «Bordmattis» får ikke bli med i andre runde.
* Noen spiller andre runde slik at det bare er lov å legge serier på tre kort eller flere

## Eksterne lenker
*
Super Princess Peach

***Super Princess Peach*** er et videospill utviklet av TOSE og utgitt av Nintendo til Nintendo DS. Spillet skiller seg ut fra mengden med Mario-spill ved å snu på de tradisjonelle rollene; denne gangen skal Prinsesse Peach redde Mario og kompani fra Bowser. *Super Princess Peach* har det som forventes av et sidescrollende Mario-spill, til tross for hovedfigurens unike egenskaper og spillets feminine touch.

## Spillmekanismer
Prinsessen kontrolleres på samme måte som Mario styres i et tradisjonelt sidescrollende plattformspill. Godt hjulpet av sin utbrettbare følgesvenn, paraplyen Perry, må Peach fullføre en mengde baner. Prinsessen kan få unike egenskaper ved å endre humøret. Hvis spilleren trykker på hjerteformede ikoner som uttrykker spesielle følelser (glede, sinne, sinnsro og sorg), endrer prinsessen humøret brått og kan takle visse situasjoner for å avansere i spillet.

## Eksterne lenker
*
Tummel

**Tummel** er et svensk-dansk band som ble startet i 1997 og spiller balkan-klezmer-rock. Bandet har en stor fanskare i Danmark, Estland, Italia, Slovenia, Sverige og Storbritannia.

## Diskografi
* *Oy!*      (2001)
* *Transit* (2004)
* *Payback Time* (2009)

## Eksterne lenker
* 
*
Super Paper Mario

er et rollespill utviklet av Intelligent Systems og utgitt av Nintendo til Wii i 2007. Det er det tredje spillet i rekken av *Paper Mario*-spill hvor Mario er flat som papir (*[[Paper Mario]]*, *[[Paper Mario: The Thousand-Year Door]]*). Spillet er en blanding av plattform- og rollespillelementer, og spilleren kan kontrollere fire figurer hvis egenskaper er forskjellige. De fire spillbare figurene er Mario, Prinsesse Peach, Bowser og Luigi.

Spillet var opprinnelig planlagt til Nintendo GameCube, men siden konsollens levetid snart var ute, ble spillet flyttet over til Nintendo Wii.

## Spillet
Spilleren tar kontroll over Mario, Peach, Bowser eller Luigi og styrer dem gjennom plattformverdener. Mario har den unike egenskapen å kunne veksle mellom 2D og 3D, slik at han kan se hemmeligheter og bevege seg på nye måter. Peach kan sveve i luften med sin paraply, Bowser kan spy flammer og Luigi som kan hoppe ekstremt høyt. Super Paper Mario spilles ved å holde Wii Remoten vannrett, som for eksempel i Excite Truck. I noen tilfeller må man bevege på kontrollen, for eksempel å riste for å gjøre et ild-angrep.

## Referanser


## Eksterne lenker
* 
* 
*
Biskop Arnald

**Biskop Arnald** (*Arnalder*) var den første biskopen i Hamar fra 1152. 

Han kom opprinnelig fra England, og var munk inntil han i 1124 ble viet til biskop av Grønland av erkebiskop Asser av Lund. Først i 1126 nådde han frem til Grønland, der han begynte byggingen av domkirken i byen Garðar. Domkirken ble viet St. Nicolaus. Allerede i 1150 måtte han forlate Grønland, da han skulle bli biskop i Hamar etter pave Eugenius III befaling. Han ble viet i 1152. I Hamar begynte han byggingen av Domkirken (ferdig ca. 1200) i Middelalderbyen.

## Se også
* Liste over biskoper i Hamar i katolsk tid

## Referanser


## Litteratur
* Arnessen, Arne: *[http://www.nb.no/nbsok/nb/3ff53889cb52c4efa2c237c815a6f98c?index=2#13 Hamar-Krøniken : med andre kilder til kunnskap om det gamle bispesæte ved Mjøsen]*, Oslo 1937

## Eksterne lenker
* Hamar bispedømmes historie, artikkel på Den norske kirkes hjemmesider
Felix Neureuther

**Felix Neureuther** (født 26. mars 1984 i Garmisch-Partenkirchen) er en tysk tidligere alpinist. Han vant 13 verdenscuprenn i perioden 2010–2017, ett av dem i storslalåm, resten i slalåm.

Han er sønn av de tidligere toppalpinistene Rosi Mittermaier og Christian Neureuther, og bor i Garmisch-Partenkirchen.

Som junior var Neureuther svært lovende, men på grunn av en betennelse i hjerteposen måtte han ta en pause fra idretten. Han kom tilbake i desember 2004, og oppnådde sitt inntil da beste resultat i verdenscupen med en sjetteplass i slalåmrennet i Beaver Creek. Et nytt høydepunkt kom under VM 2005 i Bormio, da han var med på å vinne gull for Tyskland i lagkonkurransen.

I starten av verdenscupsesongen 2006/07 oppnådde han en tredjeplass (slalåm i Beaver Creek), og kvalifiserte seg dermed til VM 2007 i svenske Åre. Sin første verdenscupseier tok han i slalåm i Kitzbühel 24. januar 2010. Sin andre verdenscupseier tok han i Garmisch-Partenkirchen i sesongavslutningen i slalåm.

Sesongen 2012/13 vant han tre slalåmrenn, deriblant byrennet i München, og han kom på andreplass sammenlagt i slalåmcupen. Han kom på andreplass i slalåmcupen også de to påfølgende sesonger, og i sesongen 2015/16 ble han nummer tre.

Neureuther har vært sammen med skiskytteren Miriam Gössner siden 2013, den 14. oktober 2017 fikk de en datter og i desember 2017 giftet de seg. Neureuther la opp etter sesongen 2018/19.

## Pallplasseringer i verdenscupen

## Referanser


## Eksterne lenker
* 
*
Herbert Plank

**Herbert Plank** (født 1954) er en tidligere italiensk alpinist.

Fra begynnelsen på 1970-årene var Plank en av få alpinister som kunne utfordre det dominerende østerrikske laget med Franz Klammer og Canadas utforlag (*the Crazy Canucks*). Mellom 1973 og 1980 tok han fem seire i utfor. Han stilte bare unntaksvis til start i de tekniske disiplinene.

Karrierens høydepunkt var OL 1976 i Innsbruck. I utforløypa kjørte han inn til bronsemedalje, bare slått av Franz Klammer og Bernhard Russi. Fire år senere, under OL 1980 i Lake Placid kom han på sjetteplass.

Han la opp etter sesongen 1980/81.

## Verdenscupseire

## Referanser


## Eksterne lenker
*
Claudia Brücken

**Claudia Brücken** (født 7. desember 1963, i Berching i Oberpfalz i Bayern) er en tysk sangerinne innenfor genrene pop/electronica.

Brücken var forsanger i bandet Propaganda og derigjennom en del av Poul Morley og Trevor Horns eksperimenter med plateselskapet ZTT Records. Sammen med Thomas Leer virket hun senere i duoen Act, for deretter å gå solo med albumet *Love: And A Million Other Things* (1991).

Siden har hun blant andre samarbeidet med Apoptygma Berzerk, Andrew Poppy, Paul Humphreys fra Orchestral Manoeuvres in the Dark, Martin Gore fra Depeche Mode, Andy Bell fra Erasure, Stephen Hague m. fl.  

## Diskografi i utvalg
* 1988 -* Laughter, Tears and Rage* (under navnet *Act* med Thomas Leer)
* 1991 - *Love: And A Million Other Things*
* 2004 - *Laughter, Tears And Rage - The Anthology* (trippelcd under navnet *Act* med Thomas Leer) 
* 2004 - *Item* (under navnet OneTwo med Paul Humphreys)
* 2005 - *Another Language* (med Andrew Poppy)
* 2007 - *Instead* (under navnet OneTwo med Paul Humphreys)
* 2011 - *Combined* (compilation)
* 2012 - *This Happened: Live at the Scala* 
* 2012 - *The Lost Are Found* (covernumre)
* 2014 - *Where Else*
* 2018 – *Beginn* (med Jerome Froese)

## Eksterne lenker
* 
* 
* 
*  Plateselskapet There (there)s hjemmeside
*  Fransk fanside
*  ''Everyone Says "Hi" '', youtube.com
Rudolf Rominger

**Rudolf Rominger** (født 21. august 1908, død 8. november 1979) var en sveitsisk alpinist, flere ganger verdensmester.

## VM-resultater
* 1936 &ndash; gull i utfor og kombinasjonen, bronse i slalåm
* 1938 &ndash; gull i slalåm, sølv i kombinasjonen
* 1939 &ndash; gull i slalåm

## Referanser


## Eksterne lenker
*
Regina Spektor

**Regina Spektor** (født 18. februar 1980) er en sovjetiskfødt amerikansk singer-songwriter bosatt i New York. Hun ble født i Sovjetunionen og flyttet med familien til USA i 1989. Med bakgrunn i sin grundige skolering i klassisk musikk har hun gjort seg bemerket med sin særegne stil og sine originale, referanserike tekster. 

Etter å ha turnert med kjente band som The Strokes og Kings of Leon i 2003 økte oppmerksomheten rundt henne, og særlig etter utgivelsen av *Begin To Hope* i 2006 har hun fått et internasjonalt gjennombrudd. Videoen til førstesingelen fra dette albumet, *Fidelity*, har blitt en stor YouTube-hit med 23 millioner visninger pr januar 2021. Musikken hennes har de siste årene i økende grad blitt plukket opp av underholdningsbransjen. Eksempelvis står hun bak introen til tv-serien Weeds, Orange is the New Black og tittellåten fra Legenden om Narnia – Prins Caspian, *The Call*.

I tillegg til sine egne utgivelser har hun gjort innspillinger i samarbeid med The Strokes, Sondre Lerche og Ben Folds. Hun har også spilt inn egne versjoner av andres sanger, blant annet av Leonard Cohen.

Hun har jødisk familiebakgrunn og familien slo seg ned i Bronx, der det er et jødisk miljø, etter å flyktet fra Sovjetunionen. Hun ble amerikansk statsborger som tenåring.

## Diskografi
* *11:11* (2001)
* *Songs* (2002)
* *Soviet Kitch* (2004)
* *Mary Ann Meets The Gravediggers And Other Short Stories* (samleplate fra 2006)
* *Begin To Hope* (Sire Records, 2006)
* *Far* (Sire Records, 2009)
* *Regina Spektor – Live in London* (2010)
*What We Saw from the Cheap Seats (2012)
*Remember Us to Life (2016)
*Home, Before and After (2022)

## Referanser


## Eksterne lenker
* 
* 
* 
* 
* Regina Spektor på MySpace
Kazan-katedralen (St. Petersburg)

**Kazan-katedralen** (russisk: **&#1050;&#1072;&#1079;&#1072;&#1085;&#1089;&#1082;&#1080;&#1081; &#1089;&#1086;&#1073;&#1086;&#1088;**, **Kazanskij sobor**) ligger sentralt ved St. Petersburgs hovedgate Nevskij prospekt, og ingen som har vært i byen kan ha unnlatt å legge merke til den. Når man ser på den er det lett å tenke på Peterskirken i Roma, og det var faktisk meningen. Tsar Paul I (1796–1801) godkjente 14. desember 1800 planene for byggingen, og han ville at dette skulle bli Russlands viktigste kirke. Da var det ikke annet enn naturlig å bruke verdens største kirke som modell. 

Arkitekten som vant konkurransen om den nye katedralen var den til da relativt ukjente Andrej Nikiforovitsj Voronikhin (1759–1814), som fikk tittelen arkitekt først samme år. Grunnsteinen ble lagt ned av tsar Alexander I 27. august 1801. Bare ti år seinere sto katedralen ferdig. Etter seieren over Napoleon i 1812 ble den et slags seiersmonument. Erobrede franske faner ble hengt opp i kirken og den russiske øverstkommanderende, feltmarskalk Mikhail Kutuzov (1745–1813), ble gravlagt inne i kirken. Seinere ble det satt opp en statue av ham utenfor. Kazan-katedralen var St. Petersburgs domkirke fra 1811 til 1858, da Isak-katedralen sto ferdig.

Katedralen ble stengt av kommunistene i 1929, og fra 1932 av inneholdt den et «museum for religion og ateisme». Dette «museet» var svært ideologisk preget, og besto stort sett av latterliggjøring av all religion. For å tråkke mest mulig på religiøse følelser ble det plassert i en av byens viktigste kirker. I dag er katedralen gitt tilbake til Den russisk-ortodokse kirke, og er igjen St. Petersburgs domkirke.

Katedralens viktigste ikon, som også har gitt kirken navn, er «Vår Frue fra Kazan». Historien bak dette ikonmotivet skriver seg tilbake til slutten av juni 1579, da en stor brann ødela byen Kazan. Legenden forteller at hushjelpen Matrona Onousjina, etter å ha blitt oppsøkt av Jomfruen mens hun sov, kunne fortelle erkebiskopen at det viktige ikonet ikke hadde gått tapt, men kunne finnes i ruinene av familiens nedbrente hus. Det stemte, og 8. juli (21. juli etter vår tidsregning) ble ikonet funnet. Senere har denne dagen blitt feiret til minne om  hendelsen. Det finnes i dag mange kopier av dette ikonet. 

## Eksterne lenker
*
Jotam

**Jotam** er navnet på flere personer i Bibelen.

* Jotam, sønn av Gideon, var i henhold Dommernes bok i den hebraiske Bibelen den yngste av dommeren/høvdingen Gideons sytti sønner.
* Jotam av Juda, var konge av det sørlige israelittiske Judea og sønn av kong Ussia av Judea og Jerusja, datter av Sadok.
Joakas

**Joakas** eller **Jehoakas** er et hebraisk navn, og navnet på flere personer i Bibelen, deriblant to konger.

*Joakas av Israel
*Joakas av Juda
Michael Brecker

**Michael Leonard Brecker** (1949–2007) var en amerikansk jazzmusiker og komponist, kjent som en av verdens ledende.  

Med broren Randy Brecker studerte han ved Indiana University, hvorpå de flyttet til New York City og ledet gruppene «Dreams» (1970–71) og Brecker Brothers (1975–82).  Utover 80-tallet spilte han med en rekke av verdens ledende artister som
James Taylor, Paul Simon og Joni Mitchell.  
Selv ga den John Coltrane-inspirerte Brecker ut 
*Michael Brecker* (1986), 
*Don't try this at home* (1988), 
*Now you see it ... (now you don't)* (1990),
*Tales from the Hudson* (1996),
*Two blocks from the edge* (1998),
*Time is of essence* (1999),
*Nearness of you: Ballad book* (2001) og
*Wide angels* med 15-manns ensemble (2003).
*Pilgrimage* kom ut posthumt (2007).

Den senere tid (2001–) tok han del i turneen «Directions in Music» med Herbie Hancock piano, Roy Hargrove trompet, Brian Blade trommer og John Patitucci bass, de gjestet Moldejazz 2002.
Han ga ut *Michael Brecker/[[Pat Metheny]] Special Quartet* fra Kongsberg Jazzfestival (2000). 
Videre var han hovedgjest ved Moldejazz 2003 der han innledet et lengre samarbeid med Farmers Market, samt spilte
med Urban Connection.
Han døde av leukemi.  
Brecker bidro til anslagsvis 900 utgivelser, og mottok elleve Grammy-priser.

## Referanser


## Eksterne lenker
* 
* 
* 
*  www.michaelbreckerliverecordings.com
Oddmund Mikkelsen

**Oddmund Mikkelsen** (født 1949) er en norsk avistegner. Fra 1988 har han vært tilknyttet Hamar Arbeiderblad (HA) der han er fast leverandør av redaksjonelle tegninger. Mikkelsen er utdannet innen grafisk design i Stavanger.

## Referanser


## Eksterne lenker
*
Neringa kommune

**Neringa kommune** (litauisk: *Neringos savivaldybė*) er en kommune i det vestlige Litauen, og utgjør den litauiske delen av Den kuriske landtunge. Befolkningsmessig er kommunen den minste i Litauen, og hele kommunen er et verdensarvsted, slik som Vega kommune er i Norge. Disse kommunene har på denne bakgrunnen inngått en samarbeidsavtale.

Kommunen het før dagens kommuneorganisering *Neringa by*, til tross for det ikke er noe større byområde i kommunen. Denne navnsettingen var mer på grunn av sovjettidens formelle krav hvor slike små områder ikke passet inn.

Neringa kommune er skilt fra resten av Litauen av Den kuriske bukten, og kan bare nås ved ferge fra Klaipeda. Tettstedene i kommunen er  Nida, Preila, Pervalka og Juodkrantė. Disse er hovedsakelig turiststeder, selv om sistnevnte fortsatt har en del fiskere.

Kommunen er den eneste i Litauen som ikke har navn etter administrasjonssenteret. Navnet «Neringa» ble skapt i sovjettiden og stammer fra et lokal sagn hvor en jente med dette navnet var med ved skapelsen av Den kuriske landtunge.

## Referanser


## Eksterne lenker
*
Hauketo

**Hauketo** er et strøk i Bydel Søndre Nordstrand, primært med småhusbebyggelse. Strøket er avgrenset av Ljanselva i nord, Øvre Ljanskollen i vest, og Prinsdal i sør. Arealet faller i hovedsak sammen med Hauketo gårds inn- og utmark, som ble utparsellert i flere trinn gjennom 1900-tallet.

I 1925 ble Østfoldbanens trasé lagt gjennom strøket, som dermed fikk sitt jernbanestoppested. Hauketo holdeplass er i dag et viktig trafikknutepunkt med mange daglige anløp av lokaltog.

Etter krigen ble et område like sør for Hauketo gård utbygd med boligblokker i regi av Akers mekaniske verksted. Frem til 1980-tallet var disse bebodd av ansatte ved bedriften, men deretter er leilighetene blitt gjort tilgjengelige på det åpne markedet.  

Neste større utbygging i området skjedde rundt 1980, da boligblokker og rekkehus ble oppført i randsonen av den nordligste utløperen av Grønliåsen. Boligområdet består av to borettslag som er oppkalt etter to lokale stedsnavn – Nebbejordet og Rugdeberget.      

På slutten av 1980-årene og frem til 2010 har Hauketo utviklet seg til et villaområde, med unntak av borettslagene Nebbejordet og Rugdeberget. 

Et forretningsbygg med et par forretninger og diverse serviceinstitusjoner kom til senere i 1980-årene. Hauketo gård oppstod i middelalderen, og på gårdstunet ligger det et svalgangshus fra 1700-tallet. Det var lenge nokså forfallent, men er blitt restaurert og satt i stand som bolig. Gården ligger langs den fredrikshaldske kongevei, og på gården har det i perioder på 1700- og 1800-tallet vært hvilested for farende folk som skulle til Christiania. Slike hvilesteder må ikke forveksles med skysstasjoner og gjestgiverier. De var enklere steder der folk og hester kunne hvile på reisen til eller fra byen. 
## Se også
* Hauketo skole
* Hauketo stoppested
* Hauketo-Prinsdal kirke

## Eksterne lenker
* 
* Historisk turtips på Hauketo & Prinsdal
Dear John (TV-serie)

***Dear John*** (*Kjære John*) er en amerikansk komiserie som gikk på NBC fra 1988 til 1992. Serien handler om John, en man som får livet snudd på hodet etter en skilsmisse. Etter skilsmissen begynner han å delta på en støttegruppe for skilte og ensomme mennesker. Rollen en John ble spilt av Judd Hirsch. Andre sentrale roller ble spilt av Isabella Hofmann, Jane Carr, Jere Burns, Harry Groener, Billie Bird og Tom Willett.

I Norge ble serie vist på NRK fra 1989.

## Referanser


## Eksterne lenker
*
Ingebrigt Christopher Grøndahl

**Ingebrigt Christopher Grøndahl** (født 19. september 1882 i London, død 1970) var en norsk litteraturhistoriker og statsstipendiat.

## Liv og virke
### Bakgrunn
Ingebrigt Christopher Grøndahl ble født i London som sønn av sjømannspresten Anders Grøndahl (1849–) og Inga Jenssen (1855–). Hans skolegang foregikk vekselvis i England og i Norge. Han tok artium ved Aars og Voss' skole i 1900 og ble cand.philol. i 1907. 

### Karriere
Han underviste deretter ved *Paradise House School* i London, hvoretter han 1910-1916 var assistent ved *Biologisk stasjon* i Bergen. Fra 1918-1942 var han lærer i norsk ved *University College* i London, kombinert med oppdrag for aftenskoler og folkeakademi. Han tiltrådte denne stillingen igjen 1945-48.  

Han reiste meget som ung: vinteren 1903-04 i Normandie, i 1906 til Kina, Egypt og Armenia. Gjennom arbeidet i Bergen reiste han i 1911 og 1912 med Bjørn Helland-Hansen i *Lappmarken*, og 1912 med Fridtjof Nansen til havområdene rundt Svalbard. 

Hans forfatterskap omfatter blant annet: *Norwegian self-taught : by the natural method : with phonetic pronunciation : Thimm's system* (u.å.), *Henrik Wergeland : the Norwegian poet* (1919), *Chapters in Norwegian literature : Being the substance of public lectures given at the University College, London during the sessions 1918-1922* (1923, sammen med Ola Raknes), *Landmarks of English literature : A brief survey for the Norwegian school* (1936, flere senere utgaver) og *Mysticism in modern English literature* (1941). Han redigerte antologien *I ånd og sannhet : Mystikerens syn på tilværet* (1952). I England omfatter hans forfatterskap bl.a. bidrag til *Norwegian Club Year Book*, bidrag til boken *Towards a Philosophy of Faith* (1948) og «The Source and Purpose of Poetry» i boken *Christocracy* (1948). 

Han ble utnevnt til statsstipendiat i 1950. Gift 1935 med Harriet Wendelborg. Paret fikk to døtre, og en sønn som døde to uker etter fødselen.  Inga Grøndahl (født 1938) ble kunstner.
## Litteratur
*
Snakes & Arrows

***Snakes & Arrows*** er det 19. studioalbumet av det kanadiske progressive rockebandet Rush. Det ble utgitt 1. mai 2007 på Atlantic Records. Albumet består av 13 sanger, hvorav tre er instrumentaler: «Malignant Narcissism», «Hope» og «The Main Monkey Business». Dette er spesielt, ettersom at Rush aldri har hatt flere enn én instrumental per album tidligere.
 
Sporet «Malignant Narcissism» ble nominert til en Grammy Award i kategorien «Best Rock Instrumental Performance».
Singelen «Far Cry» ble spilt på radio fra 12. mars. Rush var på verdensturné i perioden juni til oktober 2007 i forbindelse med dette albumet. De var i Norge 26. oktober, og spilte i Oslo Spektrum. En konsertplate, *Snakes & Arrows Live*, ble gitt ut i april 2008 med innspillinger fra *Snakes & Arrows*-turneen.

## Sporliste
Alle tekstene er skrevet Neil Peart og all musikken er skrevet av Alex Lifeson og Geddy Lee unntatt hvor annet er notert
 
# «Far Cry» – 5:18
# «Armor and Sword» – 6:36
# «Workin' Them Angels» – 4:46
# «The Larger Bowl (A Pantoum)» – 4:07
# «Spindrift» – 5:23
# «The Main Monkey Business» – 6:01
# «The Way the Wind Blows» – 6:28
# «Hope» (Lifeson) – 2:02
# «Faithless» – 5:31
# «Bravest Face» – 5:12
# «Good News First» – 4:51
# «Malignant Narcissism» – 2:17
# «We Hold On» – 4:13

## Personell
* Geddy Lee – vokal, bass, Mellotron, basspedaler
* Alex Lifeson – elektriske og akustiske gitarer, bouzouki, mandolin
* Neil Peart – trommer, perkusjon

## Eksterne lenker
*
Samland

**Samland** (russisk: Земландский полуостров, *Zemlandsky poluostrov*) er en halvøy i Kaliningrad oblast, som i dag er en del av Russland, på den sørøstlige kysten av Østersjøen. Samland er et delvis skogkledd område med en del innsjøer. Området var fram til 1945 en del av den tyske provinsen Øst-Preussen.

Området har navn etter *sambierne*, en gammel østprøyssisk folkegruppe som levde i dette tynt befolkede området fram til det ble tatt av Den tyske orden på 1200-tallet. Sammen med de omkringliggende områdene ble Samland en del av de fire bispedømmene i Preussen i 1243. Området ble etter hvert kolonisert av innbyggere fra Det tysk-romerske riket og sambierne ble gradvis assimilert inn i befolkningen. Området var det siste hvor det ble snakket gammelprøyssisk.

Etter første verdenskrig ble Samland sammen med resten av enklaven Øst-Preussen adskilt fra resten av den tyske Weimarrepublikken. I 1945, etter [andre verdenskrig, ble Øst-Preussen delt mellom Polen og Sovjetunionen.  Samland ble da en del av Kaliningrad oblast og den tyske befolkningen ble forvist. Kalingrad oblast fikk navn etter den nærmeste byen Kaliningrad, den tidligere tyske byen Königsberg. Samland ble deretter befolket av russere og belarusere.

## Se også
*Den kuriske innsjø
*Den kuriske landtunge
*Den frisiske innsjø
Slappkista

**Slappkista** er et maritimt uttrykk, som er overtatt fra engelsk *Slop-chest*.

På et skip er det stuertens beholdning av varer som ikke inngikk i mannskapets rettmessige kost og losji, så som røykesaker, toalettartikler, godteri og lignende. Noen båter hadde også alkohol, men om det er det reder og skipper som bestemmer. Varer som blir handlet i åpen sjø var toll- og avgiftsfrie.

Varene ble utlevert mot kvittering i avregningsbok, og trukket av hyra. Eller bare betalt direkte til stuert.

## Referanser
Gimp suit

**En gimp suit** (engelsk for «sexslavedrakt») er en heldekkende, ettersittende drakt som blir brukt i seksuell fetisjistisk lek og sadomasochisme. Drakten eller plagget skal dekke hele kroppen fullstendig, også hender og føtter, og være ekstremt tettsittende. Den har ofte en fastsydd hette. Hvis ikke, kan bæreren også ha på seg en bondage-hette eller gimp-maske. Plagget kan være laget av gummi, PVC, elastan, darlex eller lær. Lær er imidlertid ikke like tøyelig og tettsittende som andre materialer og stoffer.

Gimp suiten kan blant annet sees i den amerikanske filmen *[[Pulp Fiction]]* fra 1994.

Betegnelsen *gimp suit* er dannet fra *gimp*, et engelsk slanguttrykk for «krøpling» som også brukes om «underdanig» eller «sexslave» i sadomasochistisk lek, særlige menn iført trang, heldekkende drakt med maske. *Guimp suit* kalles også *bondage suit* på engelsk.

## Se også
* Zentai, japansk betegnelse for tettsittende, heldekkende kroppsdrakt av elastiske tekstiler, for eksempel elastan
* Mumifisering (fetisj), seksuell fetisj der en person pakkes inn som en mumie
Kjepphest

**Kjepphest** er et leketøy som opprinnelig bare var en kjepp som barn holdt mellom bena og sprang med for å etterligne ridning. Vanligvis ble kjepphesten laget av et kosteskaft og pålimt et utskåret hestehode med tverrpinne som gjorde det lettere å holde. Det ble så malt i mer og mindre naturlige farger. De fineste kjepphestene hadde hjul bak, og sadeloppbygning midt på. Leketøyet var i vanlig bruk til ridehestene forsvant ut av bybildet og trehjulssykkelen overtok.

## Uttrykket i overført betydning

Uttrykket «kjepphest» kan også brukes om en fiks idé, noe en er veldig interessert i, en hobby eller et favorittema. «Å ri en kjepphest» kan på tilsvarende måte bety det «å ha dilla» på noe eller være overdrevent ivrig og opptatt av en sak som en stadig nevner.

En av de mest kjente kjepphestene i denne betydningen kan tillegges den romerske senatoren Marcus Porcius Cato den eldre (234-149 f.Kr.) som alltid avsluttet sine innlegg i senatet (uansett hva temaet var) med ordene: «Og forøvrig er det min mening at Kartago bør ødelegges». For noen år siden ville en slik adferd ha fått karakteristikken «hakk i plata».

På engelsk kalles kjepphest for *hobby-horse* eller bare *hobby*, trolig er en omdanning av navnet Robert. Det engelske ordet for kjepphest har siden gitt oss ordet «hobby» i betydningen «favorittsysselsetting» «yndlingsemne» eller «fritidsinteresse». En variant av den engelske hobby-horse ble brukt som et fast innslag i den gamle Morris-dansen. Også William Shakespeare nevner ordet hobby-horse flere steder i sine skuespill.

## Se også
* Gyngehest
* Hobby

## Referanser


## Eksterne lenker
* 
* Oppslagsordet «Kæphest» i *Ordbog over det dansk sprog* (ordforklaring og etymologi på dansk)
* Kjepphestfestivalen (på engelsk)
* Lag din egen kjepphest (på engelsk)
* Kjepphester til salgs (på engelsk)
Émile Allais

**Émile Allais** (født 25. februar 1912, død 17. oktober 2012) var en fransk alpinist.

Han ble verdensmester i både slalåm, utfor og kombinasjonen under VM 1937 i Chamonix. Han forsvarte seieren i kombinasjonsøvelsen året etter, under VM 1938 i Engelberg.

## Referanser


## Eksterne lenker
*
Odd Klaudiussen

**Odd Klaudiussen** (født 6. mai 1960) er en norsk avistegner og illustratør. Han har særlig tegnet for avisa Tromsø, og har tegnet 10000 avisillustrasjoner. Kludiussen kom på en åttendeplass i kåringen av Årets tromsøværing i 2007.

## Litteratur
* Odd Klaudiussen *Klaudius: rampestreker gjennom 30 år* 2018 ISBN 978-82-690534-6-3

## Eksterne lenker
* Kort presentasjon
Super Mario RPG

***Super Mario RPG: Legend of the Seven Stars*** er et videospill utviklet av Square Co., Ltd., og publisert av Nintendo i 1996 til Super Famicom/SNES. Det ble bare utgitt i Japan og USA. Spillet er det første i den lange rekken av rollespill som inkluderer Mario og andre kjente figurer fra Mario-universet.

Spillet fikk en fullstendig moderne nyutgave til Nintendo Switch med samme navn som ble utgitt 17. november 2023.

## Handling
Spillet basert på Super Mario Bros.. Spill-verdenen ligger i et geografisk mangfoldig land, som inkluderer fjell, skog og vann. Hver region har forskjellige egenskaper og innbyggere. Mushroom Kingdom er bebodd av Toads. Moleville er bebodd av føflekker. Monstro Town er befolket av reformerte monstre. Yo'ster Isle er bosatt av Yoshi og hans eponyme arter. Nimbus Land er et område bebodd av sky-folk. Bowser's Castle er et annet fremtredende område i spillet, og holder portalen til hoved-antagonistens hjemverden.

Som i de fleste Super Mario-spill er hovedpersonen Mario, hvis opprinnelige mål er å redde Princess Toadstool fra Bowser. Men verden blir snart invadert av Smithy Gang. Mario får selskap av Mallow, en sky-gutt og Geno - en dukke besatt av en himmelsk ånd fra Star Road. I tillegg kommer Princess Toadstool, som gikk seg vill i alt bråket som skjedde da Smithy Gang dukket opp. Smithy Gang ledes av Smithy, en robot-smed fra en alternativ dimensjon som har ambisjoner om verdensherredømme. Mario og hans medhjelpere har forskjellige evner: Princess Toadstools evner er primært helbredende teknikker, mens Geno og Bowser kan utføre angrep som gir større skade.

Mario forsøker å redde prinsesse Toadstool, og infiltrerer et slott hvor hun blir holdt, og utfordrer kidnapperen Bowser. Men i løpet av konflikten faller et gigantisk levende sverd ved navn Exor fra himmelen, bryter gjennom Star Road (som hjelper til med å oppfylle innbyggernes ønsker) og krasjer inn i Bowsers slott. Dette gjør at Mario, Princess Toadstool og Bowser flyr i forskjellige retninger, og de syv stjerne-fragmentene blir også spredt ut over hele området.

Mario vender snart tilbake til Bowsers slott, men Exor ødelegger broen og hindrer Mario fra å komme inn igjen. Mario tar seg deretter til Mushroom Kingdom, hvor han snart møter Mallow som har problemer med en lokal tyv Croco. Mario forsøker å hjelpe ham, og Mallow blir deretter med Mario på en søken etter å finne igjen de syv Star Pieces - samtidig som de forsøker å finne Mallows virkelige foreldre. De møter også en dukke av treverk som kalles for Geno.

## Referanser


## Eksterne lenker
*
Michel

**Michel** er en fransk og tysk variant av mannsnavnet Mikael, som er dannet av det hebraiske navnet *Mika'el* som betyr «hvem er som Gud?».

Michel har navnedag 29. september i Frankrike.

Michel, eller *Deutscher Michel* («den tyske Michel»), er også en personifikasjon av den tyske nasjonen, på lignende måte som Uncle Sam for amerikanerne.

## Utbredelse
*Michel* var, sammen med andre former av navnet, blant de vanligste mannsnavnene i Tyskland i senmiddelalderen. Navnet Michel er svært uvanlig i Norge, men det ble brukt som skrivemåte for Mikkel på 1700-tallet.

*Michel* er i dag et svært vanlig navn i Belgia og Frankrike.

Tabellen nedenfor gir en detaljert oversikt over populariteten til fornavnet Michel i noen av de landene hvor statistikk er tilgjengelig.

## Kjente personer med navnet
* Michel de Nostradame (1503&ndash;1566), fransk profet bedre kjent som Nostradamus 
* Michel Foucault (1926&ndash;1984), fransk filosof 
* Michel Platini (1955&ndash;), fransk fotballspiller
* Michel Houellebecq (1956&ndash;), fransk forfatter

## Referanser


## Eksterne lenker
*
Maritime uttrykk

**Maritime uttrykk** er ord og vendinger med tilknytning til havet og sjøfart. I norsk er det en mengde slike ord. Lista under viser et lite utvalg av disse, og rommer både sjømannsuttrykk, fiskeriuttrykk og ord i tilknytning til arbeidsoperasjoner, båter og redskaper.

## Norske uttrykk
*Båtsmann 
*Chief
*Dorg/dorging
*Drivanker
*Dødvann
*Eike
*Fribord
*Fyr
*Fyrbøter
*Fyrvokter
*Førstereisgutt
*Kolv
*Landemerke
*Landkjenning
*Landkrabbe
*Landstrøm
* Legge bi, å stoppe fartøyet
*Lekter
*Loddline
*Maskinist
*Med
*Nordsjøfarer
*Not/notfiske
*Pilk/pilking
*Pingse
*Plattgatter
*Pram
*Sjømerke
*Skipper
*Skårunge
*Slappkista
*Smører
*Snurpenot
*Snurrevad
*Spant
*Spygatt
*  (fra engelsk *steerage*; avlukke for bordservice, pro­viant)
*Styrmann
*Stuert
*  (av middelnedertysk *takel*; uttrykk om riggen på fartøy)
*Tollegang
*Vadhorn

## Eksterne lenker
### Utenlandske uttrykk
* Dansk maritim ordliste
* Fyldigere dansk maritim ordliste
* Svensk tankskipsterminologi

### Historiske uttrykk
* ''For Bare Stumpene'' – Jon Winges bok om sjømannsuttrykk i norsk dagligtale
* Maritim ordliste fra Norsk forlishistorisk forening
* Maritime Etymolgy (historiske maritime uttrykk på flere språk) 

### Sjødyr og fisk
* Fiskenavn på fem språk
* Sjødyr og fisk på ti språk

### Andre eksterne lenker
* NRK om de vanligste ord og uttrykk til sjøs
* Maritim ordliste
* Stedsbetegnelser rundt båten og andre sjømannsuttrykk
* Sjøfartsdirektoratets bok ''Maritime standarduttrykk: engelsk-norsk''
Allis Helleland

**Allis Helleland** (født Johannesen 1953) er en dansk kunsthistoriker og museumsdirektør. Hun ble 16. februar 2007 utnevnt til direktør for det norske Nasjonalmuseet for kunst, arkitektur og design, og tiltrådte stillingen 1. august samme år.

Helleland er utdannet mag. art. i kunsthistorie ved Århus Universitet (1985), og har tidligere vært direktør for Statens Museum for Kunst i København (fra 1994 til 2007). I 1996 ble hun utnevnt til ridder av Dannebrogordenen.

Helleland har fått stor oppmerksomhet i norske massemedier som leder for Nasjonalmuseet. Flere håpet hun skulle rydde opp i forholdene ved museet etter mange års uro, men hun har siden blitt beskyldt for å styre museet for egenrådig og ha skapt personalkonflikter. Helleland fikk også mye omtale i februar 2008 da hun kjøpte inn tre store malerier av billedkunstneren Unni Askeland for 600&nbsp;000 kroner, på tross av at flere i museets innkjøpskomite mente at verkene ikke var gode nok. Bildene viste filmstjernene Humphrey Bogart og Ingrid Bergman, og var utført i en bildestil som mange opplevde som en pastisj på Andy Warhols berømte plakatportretter i silketrykk-teknikk. Andre støttet Hellelands valg.

Den 11. august 2008 meddelte Helleland styret ved Nasjonalmuseet at hun trekker seg fra stillingen som direktør.

Helleland er gift med den norske overlegen Ejnar Helleland (født 1944), og har to barn.

## Referanser


## Eksterne lenker
* Nasjonalmuseets presentasjon av Allis Helleland i 2007
*
Gaius Cassius Longinus

**Gaius Cassius Longinus** (født før 85 f.Kr., død oktober 42 f.Kr.) var en romersk senator og en av hovedmennene blant *[[Liberatores]]*, mennene som sto bak attentatet mot Julius Cæsar.

Lite er kjent om Cassius' tidlige liv. Han giftet seg med Junia Tertia, datteren til Servilla Caepionis og halvsøsteren til Marcus Junius Brutus. Han studerte filosofi på Rhodos under Arkelaos og snakket flytende gresk. Hans første trinn på cursus honorum var som kvestor under Marcus Licinius Crassus i 53 f.Kr., og det viste seg at han hadde et godt talent for det militære.

## Referanser


## Litteratur
* Yasmina Benferhat: *Longinus (C. Cassius).* In: Richard Goulet (Hrsg.): *Dictionnaire des philosophes antiques*. Band 4, CNRS Éditions, Paris 2005, ISBN 2-271-06386-8, S. 113–116
* Catherine J. Castner: *Prosopography of Roman Epicureans from the Second Century B. C. to the Second Century A. D.* 2. Auflage, Peter Lang, Frankfurt am Main 1991, ISBN 3-8204-9933-4, S. 24–31
* Maria H. Dettenhofer: *Cicero und C. Cassius Longinus: Politische Korrespondenz ein Jahr vor Caesars Ermordung (Cic. fam. 15,16-19).* In: *Historia Historia.* Bd. 39, 1990, S. 249–256a.
* Maria H. Dettenhofer: *Perdita Iuventus. Zwischen den Generationen von Caesar und Augustus* (=&nbsp;*[[Vestigia]].* Band&nbsp;44). Beck, München 1992, ISBN 3-406-35856-X.
Teddy Wilson

**Theodore Shaw «Teddy» Wilson** (født 24. november 1912 i Austin i Texas, død 31. juli 1986 i New Britain i Connecticut) var en amerikansk jazzmusiker (piano) og orkesterleder, kjent som en av swingjazz-epokens ledende.

Wilson voks opp i Alabama, var i  «Speed Webb» med broren Gus Wilson trombone (Detroit, 1929), før han erstattet Art Tatum i Milt Seniors band (Ohio). Deretter var han i Louis Armstrongs orkester (Chicago, 1932) og Benny Carters «Chocolate Dandies» (New York City, 1933), før han ble med i Benny Goodman's band (1935–39). Han medvirket på utgivelser med Willie Bryants band (1934–35), samt Billie Holiday, Lena Horne, Ella Fitzgerald og Lester Young. Senere ledet han eget storband (1939), egen sekstett på «Cafe Society» (1940–44), egen trio, samt var husmusiker for CBS. Han jobbet siden som foreleser ved The Juilliard School (1945–52), ellers som frilans, og turnerte med Goodman i Sovjet (1962). Mot slutten var han i trio med sine sønner Teddy bass og Steven trommer.

Wilson var forbilde for det norske begrepet Kløverjazz (i tillegg besto trekløveret av Roy Eldridge og Chu Berry). Teddy Wilson spilte en rekke ganger med skandinaviske musikere, først med Yngve Åkerberg på bass og Jack Norén på trommer, på *Piano pastries* (1952).

Med Niels-Henning Orsted Pedersen bass og William Schiøpffe/Bjarne Rostvold trommer utkom *The noble art of T.W.* (1968).  Wilson figurerer på Ben Websters *Live at [[Stampen]] (1969–73)*, og medvirket også Rowland Greenberg.  

I trio med danske Jesper Lundgaard på bass og Ed Thigpen på trommer utkom *Revisits the Goodman years* (1980).

## Referanser

## Eksterne lenker
* obs.org  med biografi, lydklipp og bilder
Tom Morello

**Tom Morello** (født 1964) er en amerikansk gitarist, kjent fra rockebandene Rage Against the Machine (RATM), Audioslave og Street Sweeper Social Club.  Morello har gitt ut to studioalbum under navnet The Nightwatchman, et annerledes akustisk soloprosjekt. Han er en anerkjent gitarist og har av *[[Rolling Stone Magazine]]* blitt rangert som tidenes 26. beste gitarist. Han er kjent for sine spesielle gitareffekter, som ofte kan høres ut som samplinger.

Morello spiller på åtte av tolv spor på Bruce Springsteen og The E Street Bands album *High Hopes* som ble utgitt i 2014.

RATM – og dermed også Morello – ble innvotert i Rock and Roll Hall of Fame i 2023.

## Guitar Hero 3

Akkurat som den berømte gitaristen Slash, så var også Tom Morello med i det anerkjente spillet Guitar Hero 3. Tom syntes at dette var utrolig morsomt å få seg selv inn i et spill, særlig et spill med gitarer. Det han likte best med dette var at barn kunne spille dueller mot han i gitar.

## Referanser


## Eksterne lenker
* 
* 
* 
*
Sovekommune

**Sovekommune** (også *bokommune*, *drabantkommune*) er en kommune der en stor del av arbeidstakerne i kommunen pendler til andre kommuner, og benytter seg av kulturtilbud og annen sosial infrastruktur i nabokommunen. Navnet kommer av at innbyggerne angivelig bare bruker kommunen til sove i, det vil si at man har bolig der. Tilsvarende begrep er *soveby* i betydningen mindre boligby eller forstad (like) utenfor en storby.

Det er vanligvis kommuner eller mindre by som ligger nær de store byene som blir kalt sovekommuner. Bykommunene har ofte interesse av kommunesammenslåing med de nærliggende sovekommunene for å ta del i skatteinntektene fra arbeidstakerne. 

Noen sovekommuner: Løten, Øyer, Klæbu, Malvik, Lørenskog, Nittedal, Lier.

## Referanser
Portreplikator

En **portreplikator** er en ekstern datakomponent som kobles til datamaskinen for å skaffe flere tilkoblinger. Tilkoblingsmulighetene varierer fra type til type, men ekstra USB2-innganger og strømtilkobling er vanlig. Andre innganger kan være parallellporter, seriellporter og PS/2porter.

Som oftest brukes portreplikatoren på bærbare maskiner fordi en mangler spesielle innganger. En annen grunn er å kunne slippe å koble til alle datatilbehør hver for seg (skriver, skanner, mus, digitalkamera etc) og bare trenge å koble en ledning til maskinen. Stasjonære maskiner kan også bruke portreplikatorer, for eksempel ved å ha den på skrivebordet og ha inngangene lettere tilgjengelig. Dette er en spesiell fordel for tilbehør som ofte kobles til, som digitalkamera og minnepinner.
Kultur (andre betydninger)

**Kultur** (latin: *colere* eller *cultura*, «dyrke», «bearbeide» eller «kultivere») er et begrep med mange betydninger.

Med utgangspunkt i det tyske kulturbegrepet uttrykt av *Gottfried Wilhelm Herder* om flere selvstendige kulturer, brukes nå for eksempel *parallelle kulturer* om eksempelvis bondekultur og bykultur (embetsmannskultur) innenfor en og samme kulturtradisjon og med støtte i den samme infrastruktur.

*Kultur,  et resultat av en periodes, et samfunns eller en gruppes samlede åndelige og materielle virksomheter og også holdninger, verdier og normer i et samfunn.
*Forfinelse eller dannelse
*Subkulturer ( av latin: *under*) er undergrupper innafor en storkultur, med tradisjonelle særkjenner og adferdsmåter som gjør det mulig å skille dem ut. Barn, ungdom, tatere, hippier og så videre er eksempler på dette. 
*Delkultur, et annet navn for subkultur, brukt av andre fagmiljøer. 
*Bindestrekskulturer er en katalogisering der en tenker seg at der er en bindestrek mellom gruppeordet og kultur. En får da ord som kyst(befolknings)-kultur, drikkekultur, ungdomskultur fiskerkultur med flere. Dette er en måte å navnsette subkulturer på.
*Det utvidede kulturbegrep er betegnelse for det politiske vedtak som gjør at også enkelte idrettsgrener og deler av ungdomskulturen også kan få støtte til aktiviteter via statlige bevilgninger.

Kulturlandskap og kulturbeite er to eksempler på landbrukets måte å bruke ordet på. Ordet brukes da som motstykke til «natur».

Den direkte betydningen av kultur som dyrking blir brukt i forskjellige sammenhenger:
*Dyrking av jord, skog, planter eller vann
*Rendyrking av organismer
*Hortikultur, betegnelsen for å avle fram og krysse varianter av planter. Plantekultivering er en viktig del av landbruk, hagebruk og blomsteravl.
*Akvakultur (*Akva* er latin og betyr vann), et fellesnavn for fiskeoppdrett med forskning og utvikling.
*Bakteriekulturer, dyrkes i laboratorier med henblikk på å rendyrke eller finne nye måter å drepe dem på. Viktig arbeidsmåte for å finne ut hva som gjør folk syke.
*Melkesyrebakterier, brukes blant annet til framstilling av kulturmelk, Kefirmelk, joghurt, kesam, kvarg og crème fraîche.
Burøysund

**Burøysund** er en bygd nordøst på øya Vanna, nord i Karlsøy kommune i Troms fylke.
Per 1.1.2024 hadde grunnkretsen 55340203 Burøysund 21 innbyggere. 

## Referanser
Descartes (Indre-et-Loire)

**Descartes** er en kommune i departementet Indre-et-Loire i regionen Centre-Val de Loire sentralt i Frankrike.

Byen het opprinnelig *La Haye en Touraine*. René Descartes ble født her i 1596. 1802 skiftet byen navn til La Haye Descartes, og  i 1967, etter å ha blitt slått sammen med Balesmes, til dagens navn. I byen finnes det både et minnesmerke og et museum viet stedets store sønn.

## Befolkningsutvikling
***Antall innbyggere i kommunen Descartes (Indre-et-Loire)***

## Referanser


## Eksterne lenker
* 
* Kommunedata INSEE
Leif Raa

**Leif Raa** (født 19. mai 1931, død 27. januar 2003) var en norsk avistegner og illustratør.
 
Han var født på Rå i Fana, den eldste av 3 søsken, barn av Johannes Larsen Raa og Arnhild Tuft.
Leif Raa hadde sin utdannelse fra Bergen Kunsthåndverksskole. Han ble tilknyttet Bergens Tidende (BT) som tegner i 1956, fra 1975 som fast ansatt, og fortsatte der til han gikk av med pensjon i 1998. I 1989 ble Leif Raa tildelt Eidestiftelsens pris for sine politiske tegninger på ledersiden i BT. Leif Raa illustrerte også bøker og lagde bokomslag.

## Illustrasjoner i bøker
* 1962: *Vi spiller teater*
* 1967: Ole Tschudi Irgens: *Ole Risengrynsgrøt*
* 1975: Helge Keilen: *Muldvarpen Mulligan og vennene hans*
* 1981: Stig Holmås: *Guttene i Markegaten*
* 1984: Olav Garvik: *Gusten" og Harry'en og de andre*
* 1987: August Rathke: *Spor i tåke : historier fra Bergenskanten og andre steder*
* 1989: Leif Raa: *Det sto i avisen . Virkeligheten i Leif Raa's strek*
* 1998: Kristi Østtveit Odéen: *Følg frosken! : en veiviser for barn og foreldre i Edvard Griegs fotspor på Troldhaugen*

## Referanser
Børsa (tettsted)

**Børsa** er et tettsted i Skaun og en tidligere kommune i Trøndelag. Tettstedet har  innbyggere per 1. januar , og grenser mot Viggja i vest, Eggkleiva i sør, Buvika i øst og Orkdalsfjorden i nord.

På stedet ligger Børsa kirke, Fratelli, Coop Extra, Sparebank1, Apotek, Blikkfang, Skaun ungdomsskole og Skaun kommunes rådhus. Etter at nye E39 mellom Trondheim og Orkanger sto ferdig i 2005 har reisetiden til Trondheim blitt nedkortet og flere trondheimere har bosatt seg på stedet.

I Børsa står fire bautasteiner, som ifølge sagnet ble brukt av Einar Tambarskjelve som fortøyningssteiner. Den nåværende plasseringen er ikke historisk korrekt. Steinene sto opprinnelig nede ved fjorden, men var utsatt for ras, og ble flyttet dit de nå står rundt 1900. Motivet i Skauns kommunevåpen er en stilisering av bautasteinene.

## Referanser


## Eksterne lenker
*
Hajime no Ippo

**Hajime no Ippo** er en manga basert rundt Makunouchi Ippos boksekarriere. Serien har  samlinger, og det er laget to anime (som ikke strekker seg lengre enn ca. samling 30 av mangaen). Den er verdens lengste manga så langt.

Det har nå kommet en ny animeserie som fortsetter fra der den første serien sluttet. Hajime no Ippo: New Challenger.

## Handling
Makunouchi Ippo er en ekstremt sjenert gutt som har problemer med å finne seg nye venner, fordi han alltid er opptatt med å hjelpe moren sin med å drive familie-bedriften deres. Han ønsker å vite hva styrke er, etter å ha blitt banket opp av noen mobbere - ledet av Umezawa. Han blir reddet av en mann med navn Takamura Mamoru, som er en proffbokser med god erfaring.

Ippo blir snart introdusert for Kamogawa boksegym, eid av den nå pensjonerte bokseren Genji Kamogawa, og Ippo begynner treningen for å bli en profesjonell bokser. Han viser seg snart som et vidunderbarn innenfor boksing. Vi følger karrieren til Ippo, og resten av personene ved Kamowgawa boksegym.

## Eksterne lenker
*